KOMISIJOS REGLAMENTAS (EB) Nr. 1473/2004
2004 m. rugpjūčio 18 d.
nustatantis pagalbą neperdirbtų džiovintų vynuogių ir džiovintų figų sandėliavimui 2003/2004 prekybos metais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkų organizavimo (1), ypač į jo 9 straipsnio 8 dalį,
kadangi:
(1)
Reglamento (EB) Nr. 2201/96 9 straipsnio 4 dalis numato, kad sandėliavimo pagalba suteikiama sandėliavimo tarnyboms už tuos geltonųjų razinų (Sultanas), džiovintų vynuogių (Corinthe) ir džiovintų figų kiekius, kuriuos jos supirko ir už faktinį sandėliavimo laiką.
(2)
2003 m. rugpjūčio 29 d. Komisijos reglamento (EB) Nr. 1535/2003, nustatančio išsamias taisykles dėl Tarybos reglamento (EB) Nr. 2201/96, numatančio pagalbą iš vaisių ir daržovių (2) pagamintų produktų gamybai, taikymo, 3 straipsnis nustato prekybos laikotarpių datas.
(3)
Ir šiuo tikslu reikia atsižvelgti į 1999 m. liepos 23 d. Komisijos reglamento (EB) Nr. 1622/1999 7 straipsnio nuostatas, pakeičiančias Tarybos reglamento (EB) Nr. 2201/96 nuostatas dėl neperdirbtų džiovintų vynuogių ir neperdirbtų džiovintų figų sandėliavimo (3), ir kadangi sandėliavimo pagalba skaičiuojama remiantis techninėmis sandėliavimo išlaidomis ir sumos, sumokėtos už produktus, finansavimu.
(4)
Šiame reglamente numatytos priemonės atitinka Iš vaisių ir daržovių pagamintų produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
2003/2004 prekybos metų produktų sandėliavimui teikiama parama, išvardinta Reglamento (EB) Nr. 2201/96 9 straipsnio 4 dalyje, yra:
a)
0,1106 eurų už dieną ir neto toną iki 2005 m. vasario 28 d. ir 0,0846 eurų už dieną ir neto toną nuo 2005 m. kovo 1 d. džiovintų vynuogių sandėliavimui;
b)
0,0949 eurų už dieną ir neto toną džiovintų figų sandėliavimui.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir taikomas visose valstybėse narėse.
Priimta Briuselyje, 2004 m. rugpjūčio 18 d.